[{"text_idx": "#000002", "text": "Tartu U\u0308likooli teadlaste to\u0308o\u0308ru\u0308hm analu\u0308u\u0308sis suhtumisi sissera\u0308ndajatesse Eestis ja veel 14 Euroopa riigis ning tuvastas, et Eesti inimesed on sissera\u0308ndajate suhtes no\u0303udlikud."}, {"text_idx": "#000003", "text": "Analu\u0308u\u0308si tulemused na\u0308itasid, et 33 protsenti eestimaalastest tajub sissera\u0308nnet Eestile pigem kasulikuna, 29 protsenti kahjulikuna ning 38 protsenti ja\u0308a\u0308b kuhugi sinna vahepeale, teatas TU\u0308 pressiesindaja BNS-ile. Eestis on Euroopa suurimad erinevused suhtumises sissera\u0308ndajatesse nende pa\u0308ritolu, rassi ja etnilise ru\u0308hma po\u0303hjal."}, {"text_idx": "#000004", "text": "\u201cEestis suhtutakse va\u0308ljastpoolt Euroopat tulevatesse sissera\u0308ndajatesse tunduvalt suurema ettevaatusega kui paljudes teistes Euroopa riikides, eriti teisest rassist ja rahvusest inimeste saabumisse,\u201d to\u0303des TU\u0308 sotsioloogia ja sotsiaalpoliitika vanemteadur, uuringu u\u0308ks autoreid Mare Ainsaar."}, {"text_idx": "#000005", "text": "Ainsaar lisas, et 30 protsenti eestimaalasi ei lubaks vaestest riikidest va\u0308ljastpoolt Euroopat inimestel Eestisse elama asuda. \u201cKa u\u0308ldine suhtumine sissera\u0308ndesse on Eestis pigem ettevaatlik: ligi 5 protsenti eestlastest ei lubaks endaga sama nahava\u0308rviga ja samast rahvusest inimestel Eestisse sisse ra\u0308nnata,\u201d ra\u0308a\u0308kis ta."}, {"text_idx": "#000006", "text": "Kui Euroopas on u\u0308ldiselt suurimad erinevused sissera\u0308ndesse suhtumise osas erineva haridustasemega inimeste vahel, siis Eestis eakate ja noorte inimeste vahel. Vanemad inimesed suhtuvad vo\u0303rreldes nooremate po\u0303lvkondadega sissera\u0308ndesse oluliselt negatiivsemalt."}, {"text_idx": "#000007", "text": "Sissera\u0308nde suhtes on sallivamad va\u0308lismaal elamise kogemusega ning sissera\u0308ndajatega positiivse kontakti kogemusega inimesed ja need, kes ei poolda monokultuurset riiki. Suhtumine sissera\u0308ndesse on seotud ka mitmete u\u0308ldiste inimlike omadustega, nagu sallivus eri va\u0308hemusru\u0308hmade suhtes, usaldus oma riigi vastu ja inimestevaheline usaldus ning vo\u0303rdse kohtlemise va\u0308a\u0308rtustamine."}, {"text_idx": "#000008", "text": "Eestis ollakse vo\u0303rreldes mitmete teiste Euroopa riikidega sissera\u0308ndajate suhtes no\u0303udlikud. Eestimaalased peavad oluliseks, et siia elama asuv inimene vo\u0303taks omaks Eestile omase elulaadi, tal oleksid Eestile vajalikud to\u0308o\u0308oskused ning hea haridus. U\u0308sna oluline on ka eesti keele oskus."}, {"text_idx": "#000010", "text": "Analu\u0308u\u0308s po\u0303hineb Euroopa Sotsiaaluuringu 2014. aasta andmetel. Euroopa Sotsiaaluuring on rahvusvaheline teadusuuring, mis on esinduslik Eestis elava 15-aastase ja vanema rahvastiku suhtes. Uuringu aruande valmimist kaasrahastasid Euroopa Liit varjupaiga-, ra\u0308nde- ja integratsioonifondi kaudu ning Eesti Vabariigi siseministeerium."}, {"text_idx": "#000025", "text": "U\u0308le-eestiline noorte ba\u0308ndide festival toob Kultuurikeskusesse Kaja 10 andekat noorte ba\u0308ndiLa\u0308ti puuetega inimeste kultuuriorganisatsioon Na\u0304c li\u0304dza\u0304s! annab ta\u0308navu Eestis kaks kontserti"}, {"text_idx": "#000028", "text": "Noor triatleet vo\u0303itis Euroopa karikaetapil 2. koha"}, {"text_idx": "#000030", "text": "Poole aastaga tuli Eestisse ligi 200 000 Venemaa kodanikku (2)"}, {"text_idx": "#000033", "text": "Riik peaks saama ko\u0303ikide inimeste so\u0303numeid lugeda (1)"}]